section_heading: Povijest
paragraph_text: Riječ avoirdupois (/ˌævədəˈpɔɪz; ˌævwɑːdjuːˈpwɑː/ skr. avdp.) je riječ koja dolazi iz starofrancuskog aveir de peis. Starofrancuska riječ ima svoje korijene u latinskom: habere što znači imati i pensum - izvagati. U početku se riječ upotrebljavala za tip robe koja se prodavala vaganjem, a tek kasnije se ova riječ počinje upotrebljavati za sustav mjera koje su se upotrebljavale za mjerenje mase takve robe.